text: পাক-সম্পর্ক ছিন্নের ইঙ্গিত? দেশে ফিরলেন অর্ধেক কূটনীতিক, দূতাবাস নিয়ে জল্পনা | Jugasankha
  যুগশঙ্খ ডিজিটাল ডেস্ক: এবার পরিস্থিতি আরও জটিল হতে চলেছে ভারত পাকিস্তান মধ্যে। সাম্প্রতিক দ্বিপাক্ষিক উত্তেজনাকে সঙ্গী করে দিল্লির পাক হাইকমিশন দফতর থেকে কর্মী সংকোচনকরছে বিদেশ মন্ত্রক। প্রায় ৫০% কর্মী সংকোচনের পথে হাঁটবে নয়াদিল্লি। একইভাবে ইসলামাবাদের ভারতীয় হাইকমিশন থেকেও কমানো হবে কর্মী। পাক হাইকমিশনারকে তলব করে এই সিদ্ধান্ত জানিয়েছেন বিদেশমন্ত্রী এস জয়শংকরের দফতর।
  জানা গিয়েছে, আগামি সাত দিনের মধ্যে এই সিদ্ধান্ত কার্যকর করা হবে। পাকিস্তানি কূটনীতিবিদরা ভারতের বিরুদ্ধে ষড়যন্ত্র করছে এবং সন্ত্রাসবাদী সংগঠনের সঙ্গে সম্পর্ক রেখেছে। এই নালিশ পাকিস্তানের হাইকমিশনারের সামনেও রাখা হয়েছে। উদ্বেগও প্রকাশ করেছে বিদেশ মন্ত্রক। কিছুদিন আগে ভারতীয় কূটনীতিক দের অপহরণের ঘটনায় তিক্ততা বেড়েছে দু'দেশের মধ্যে।
  "ভারতের বিরুদ্ধে ষড়যন্ত্রে লিপ্ত হতে ওরা সন্ত্রাসবাদী সংগঠনগুলোর সঙ্গে যোগাযোগ রেখেছে। ইসলামাবাদের ভারতীয় হাইকমিশন দফতরে কর্মরত দুই পাক আধিকারিকের সম্প্রতি কীর্তি সেই ইঙ্গিত দিয়েছে। তারা ধরাও পড়েছে এবং বহিষ্কৃত হয়েছে।" এমনটাই দাবি বিদেশ মন্ত্রকের।